I, Frankenstein

I, Frankenstein er en amerikansk film fra 2014 regissert av Stuart Beattie, som også skrev manus. Filmen hadde premiere i januar 2014.

Handling 
I 1795 skaper doktor Victor Frankenstein et monster ved å sette sammen forskjellige deler av lik og gjenopplive dem. Forferdet over skapelsen sin prøver Frankenstein å ødelegge den, men monsteret overlever og myrder hans kone Elizabeth. Frankenstein jager skapningen til Arktis, men han bukker snart under for det tøffe klimaet. Når monsteret kommer hjem for å begrave Frankenstein, blir det angrepet av demoner. Han blir snart reddet av to gargoyler, ved navn Ophir og Keziah. De bringer skapningen til en katedral, hvor monsteret møter gargoyle-dronningen Leonore og hennes nestkommanderende Gideon.

Leonore forklarer ham at de ble skapt av Erkeengelen Mikael for å kjempe mot demoner på jorden, og beskytte menneskeheten. Hun kaller skapningen Adam og inviterer ham til å slå seg sammen med dem, men han avslår og velger å reise sin vei på egen hånd. Han får et batong-lignende våpen for å beskytte seg, siden flere demoner vil komme etter ham. Våpnene lar ham ødelegge kroppene deres og fange deres sjeler i helvete. I de neste 200 årene lever Adam atskilt fra samfunnet, dreper enhver demon som forfølger ham og gjemmer seg for dem. Adam bestemmer seg for å bli med i samfunnet deres igjen i vår tid.

Men under en konfrontasjon mot en gruppe demoner, blir en politimann drept ved et uhell. Dette fører til at Adam blir tilkalt av gargoylene igjen, og de bestemmer seg for å fengsle ham som straff. Demonen Helek, som overlevde Adams angrep, rapporterer til sin leder, demon-prinsen Naberius, at Adam fremdeles er i live. Naberius har forkledd seg som milliardær og forretningsmann Charles Wessex, og ansetter forskerne Terra Wade og Carl Avery for å utføre eksperimenter for å prøve å gjenopplive lik. Han sender en gruppe demoner, ledet av den mest formidable krigeren, Zuriel, for å angripe gargoylenes katedral og fange Adam slik at han kan låse opp hemmeligheten til å gjenopplive døde for dem.

Skuespillere 
 Aaron Eckhart som Adam Frankenstein, skapt av Dr. Frankenstein
 Bill Nighy som Naberius. En demon som later som han heter Charles Wessex
 Yvonne Strahovski som Dr. Terra Wade
 Miranda Otto som dronning Leonore, en gargoyle
 Jai Courtney som Gideon. Leder for gargoyle-styrkene
 Socratis Otto som Zuriel, Naberius sin beste kriger
 Kevin Grevioux som Dekar, en demon.
 Goran D. Kleut som Rekem, en demon
 Steve Mouzakis som Helek, en demon
 Mahesh Jadu som Ophir, en gargoyle
 Caitlin Stasey som Keziah, en gargoyle
 Chris Pang som Levi, en gargoyle
 Deniz Akdeniz som Barachel, en gargoyle
 Nicholas Bell som Dr. Carl Avery, en vitenskapsmann som arbeider med Dr. Wade
 Bruce Spence som Molokai, en demonisk doktor som holder øye med de døde
 Aden Young som Dr. Victor Frankenstein, en oppfinner som skapte Adam

Referanser

Eksterne lenker 
 

Skrekkfilmer fra USA
Filmer fra 2014
Engelskspråklige filmer